**Ministru kabineta noteikumu projekta** **"Grozījumi Ministru kabineta 2014.gada 25.novembra noteikumos Nr.729 "Noteikumi par darbības programmas "Uzņēmējdarbība un inovācijas" papildinājuma 2.1.1.3.3.apakšaktivitāti "Zinātnisko institūciju institucionālās kapacitātes attīstība""" sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Ministru kabineta noteikumu projekts "Grozījumi Ministru kabineta 2014.gada 25.novembra noteikumos Nr.729 "Noteikumi par darbības programmas "Uzņēmējdarbība un inovācijas" papildinājuma 2.1.1.3.3.apakšaktivitāti "Zinātnisko institūciju institucionālās kapacitātes attīstība""" (turpmāk– noteikumu projekts) sagatavots saskaņā ar:  1) Eiropas Savienības struktūrfondu un Kohēzijas fonda vadības likuma 18.panta 10.punktu;  2) Ministru kabineta 2014.gada 25.novembra sēdes protokollēmuma (protokols Nr.65 81.§) 4.punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 25.novembrī ir izdoti Ministru kabineta noteikumi Nr.729 “Noteikumi par darbības programmas ”Uzņēmējdarbība un inovācijas” papildinājuma 2.1.1.3.3.apakšaktivitāti “Zinātnisko institūciju institucionālās kapacitātes attīstība”” (turpmāk– noteikumi Nr. 729).  Noteikumu Nr.729 9.punkts nosaka, ka 2.1.1.3.3.apakšaktivitātes "Zinātnisko institūciju institucionālās kapacitātes attīstība" (turpmāk– 2.1.1.3.3.apakšaktivitāte) ietvaros īstenotos projektus līdzfinansē no Eiropas Reģionālās attīstības fonda (turpmāk – ERAF) līdzekļiem. Kopējais 2.1.1.3.3.apakšaktivitātes ietvaros pieejamais publiskais finansējums ir ERAF līdzfinansējums 9 911 645 *euro* apmērā, ko veido zinātniskās izcilības attīstības atbalsta finansējums 2 500 000 *euro* apmērā un zinātnisko institūciju konsolidācijas atbalsta finansējums 7 411 645 *euro* apmērā.  Ar Ministru kabineta 2014.gada 25.novembra sēdes protokollēmuma (prot. Nr.65 81.§) 4.punktu tika noteikts: “Pieņemt zināšanai, ka Darbības programmas “Uzņēmējdarbība un inovācijas” Izglītības un zinātnes ministrijas pārziņā esošajās aktivitātēs ir vēl pieejams ERAF finansējums 1 099 758,07 EUR apmērā, kuru Izglītības un zinātnes ministrija rosina novirzīt ar zinātnisko institūciju izcilības attīstību saistīto darbību finansēšanai 2.1.1.3.3.apakšaktivitātes projektu ietvaros. Par papildu finansējuma piešķiršanu lemt pēc 2014.gada 12.decembra, kad būs zināms izdevumu apjoms, kas iesniegts Valsts kasē, lai nodrošinātu Eiropas Komisijā noteikto minimāli deklarējamo izdevumu apjomu 2014.gadā darbības programmā “Uzņēmējdarbība un inovācijas”. Saskaņā ar Padomes regulas Nr.1083/2006 93.pantu Eiropas Komisija var piemērot automātisko saistību atcelšanu jebkurai darbības programmas summas daļai, ja saskaņā ar noteikto grafiku konkrētajā kalendārajā gadā netiek iesniegti avansa vai starpposma maksājumi noteiktā apjomā.”  Vienlaikus ar Ministru prezidentes 2014.gada 11.decembra rezolūciju Nr.05/TA-2759/15315, 2014-MK.PROT-65#81 izglītības un zinātnes ministrei un finanšu ministram tika uzdots: „Lūdzu iepazīties un ņemt vērā Latvijas Organiskās sintēzes institūta 2014.gada 2.decembra vēstulē Nr.1.1.-14/630 minēto un izpildot Ministru kabineta 2014.gada 25.novembra sēdes protokola Nr.65 81.§ 4.punktā doto uzdevumu, lūdzu nodrošināt, ka papildus rastais finansējums tiek novirzīts augsti novērtēto zinātnisko institūciju izcilības stiprināšanas pasākumiem, nepieļaujot finansējuma novirzīšanu citiem mērķiem.”  Koalīcijas partneru darba grupas par Eiropas Savienības struktūrfondu un Kohēzijas fonda jautājumiem sēdē 2015.gada 7.janvārī atbalstīta papildu ERAF finansējuma piešķiršana 2.1.1.3.3.apakšaktivitātes "Zinātnisko institūciju institucionālās kapacitātes attīstība" (turpmāk– 2.1.1.3.3.apakšaktivitāte) projektu īstenošanai 1 957 788 *euro* apmērā, ko veido:   1. 2.1.1.1.aktivitātes "Atbalsts zinātnei un pētniecībai" trešās kārtas ERAF finansējuma atlikums 1 099 758 *euro*; 2. 2.1.1.2.aktivitātes otrās kārtas ERAF finansējuma atlikums 858 030 *euro.*   Ievērojot iepriekš minēto un, lai nodrošinātu 2.1.1.pasākuma “Zinātne, pētniecība un attīstība” ietvaros pieejamā finansējuma izlietojumu pilnā apmērā, Izglītības un zinātnes ministrija ir ierosinājusi veikt grozījumus darbības programmas „Uzņēmējdarbība un inovācijas” papildinājumā (turpmāk – 2.DPP) – proti, līdz 2015.gada 7.janvārim 2.1.1.1.aktivitātes „Atbalsts zinātnei un pētniecībai” trešās projektu iesniegumu atlases kārtas ietvaros pieejamo ERAF finansējuma atlikumu 1 099 758  *euro* apmērā un 2.1.1.2.aktivitātes „Atbalsts starptautiskās sadarbības projektiem zinātnē un tehnoloģijās” otrās kārtas ERAF finansējuma atlikumu 858 030 *euro* apmērā, kas kopā veido ERAF finansējumu 1 957 788 *euro,* novirzīt 2.1.1.3.3.apakšaktivitātes projektu īstenošanai, to paredzot zinātniskās izcilības attīstības atbalstam. Grozījumu 2.DPP rezultātā 2.1.1.3.3.apakšaktivitātei pieejamais ERAF finansējums tiek palielināts no 9 911 645 *euro* līdz11 869 433   *euro*. Attiecīgi grozījumi par 2.1.1.3.3.apakšaktivitātes ietvaros pieejamā ERAF finansējuma palielinājumu nepieciešami arī noteikumos Nr.729.  Izglītības un zinātnes ministrija secinājusi, ka noteikumos Nr.729 nepieciešams arī noteikt ierobežojumu, ka zinātniskās institūcijas noteikumu 1.pielikuma 2.punktā minēto papildu finansējumu zinātniskās izcilības attīstībai(ja attiecināms) vai 3.punktā minēto finansējumu konsolidācijai (ja attiecināms) var saņemt tikai viena projekta ietvaros, lai novērstu atsevišķu zinātnisko institūciju dubultu finansēšanu, ja tās tiek iesaistītas vairāku projektu īstenošanā kā sadarbības partneri. Tāpat nepieciešams noteikt regulējumu situācijā, ja līdzējam aprēķinātais finansējums pārsniedz noteikumu Nr.729 23.4.apakšpunktā noteiktos ierobežojumus saistībā ar Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Regula Nr. 1407/2013), 3.panta 2.punktā noteikto *de minimis* atbalsta apmēru viena vienota uzņēmuma līmenī. Tādā gadījumā finansējuma daļu, kas pārsniedz iepriekš minētos ierobežojumus, pārdala pārējiem līdzējiem, piemērojot tiešās proporcionalitātes principu un nodrošinot atbilstību noteikumu Nr.729 23.4.apakšpunkta nosacījumiem.  Vienlaikus atbilstoši 2.DPP ierosinātajiem grozījumiem Izglītības un zinātnes ministrija ierosina papildināt noteikumus Nr.729 ar nosacījumu, ka projekta maksimālā attiecināmo izmaksu kopsumma nepārsniedz 4 000 000 *euro*.  Papildus noteikumu Nr.729 35.punktā nepieciešams pagarināt uzaicinājuma iesniegt projekta iesniegumu nosūtīšanas termiņu līdz 35 darbdienām no noteikumu spēkā stāšanās dienas, jo saskaņā ar spēkā esošo noteikumu Nr.729 regulējumu uzaicinājumus iesniegt projekta iesniegumu jānosūta zinātniskajām institūcijām 20 darbdienu laikā no noteikumu Nr.729 spēkā stāšanās dienas – t.i., līdz 2015.gada 14.janvārim. Lai nodrošinātu, ka atbildīgā iestāde ir tiesīga līdzējiem maksimāli pieejamo finansējuma apmēru noteikt, ņemot vērā papildus piešķirto finansējumu 1 957 788 *euro* apmērā, un norādīt to uzaicinājumā, nepieciešams, ka attiecīgie grozījumi noteikumos Nr.729 ir stājušies spēkā. Ievērojot minēto, IZM ierosina uzaicinājumu nosūtīšanas termiņu pagarināt par 15 darbdienām, lai nepārkāptu noteikumu Nr.729 prasības un uzaicinājumos norādītu aktuālo projektu iesniedzējiem pieejamo finansējumu.  Vienlaikus noteikumu Nr.729 1.pielikumā „2.1.1.3.3.apakšaktivitātē "Zinātnisko institūciju institucionālās kapacitātes attīstība" pieejamā ERAF finansējuma sadalījuma pa zinātniskajām institūcijām aprēķināšanas metodika” precizēts 2.punkts attiecībā uz zinātniskās izcilības attīstības atbalstam paredzēto papildu finansējumu, attiecīgi precizējot formulu. Papildus tiek veikti arī tehniska rakstura precizējumi noteikumu Nr.729 2.pielikumā „Eiropas Reģionālās attīstības fonda projekta iesnieguma veidlapa”.  Ievērojot iepriekš minēto, noteikumu projekts paredz:   1. precizēt noteikumu Nr.729 9.punktu, palielinot 2.1.1.3.3.apakšaktivitātei noteikto pieejamo kopējo ERAF finansējuma apmēru no 9 911 645 *euro* uz 11 869 433  *euro,* ERAF finansējuma palielinājumuparedzot zinātniskās izcilības attīstības atbalstam no 2 500 000 *euro* uz 4 457 788 *euro;* 2. papildināt noteikumus Nr.729 ar 9.1punktu, kas nosaka, ka projekta maksimālā attiecināmo izmaksu kopsumma nepārsniedz 4 000 000 *euro*; 3. precizēt noteikumu Nr.729 24.punktu, papildinot to ar regulējumu situācijā, ja līdzējam aprēķinātais finansējums pārsniedz noteikumu Nr.729 noteiktos ierobežojumus saistībā ar Regulas Nr. 1407/2013, 3.panta 2.punktā noteikto *de minimis* atbalsta apmēru viena vienota uzņēmuma līmenī, kā arī ar nosacījumu, ka līdzējs noteikumu 1.pielikuma 2.punktā minēto papildu finansējumu zinātniskās izcilības attīstībai(ja attiecināms) vai 3.punktā minēto finansējumu konsolidācijai (ja attiecināms) var saņemt viena projekta ietvaros; 4. precizēt noteikumu Nr.729 35.punktu, pagarinot uzaicinājuma iesniegt projekta iesniegumu nosūtīšanas termiņu līdz 35 darbdienām no noteikumu spēkā stāšanās dienas; 5. precizēt noteikumu Nr.729 1.pielikuma 2.punktu atbilstoši papildu piešķirtajam ERAF finansējumam 1 957 788 *euro* apmērā zinātniskās izcilības attīstības atbalstam; 6. precizēt noteikumu Nr.729 2.pielikumu, veicot tehniska rakstura precizējumus. |
| 3. Projekta izstrādē iesaistītās institūcijas | Izglītības un zinātnes ministrija. |
| 4. Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zinātniskās institūcijas, zinātnē un pētniecībā nodarbinātais personāls. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| 1. Nepieciešamie saistītie tiesību aktu projekti | Lai nodrošinātu ERAF finansējuma 1 957 788 *euro* apmērā pārdali 2.1.1.3.3.apakšaktivitātes projektu īstenošanai, nepieciešami grozījumi šādos tiesību aktos:   1. darbības programmas „Uzņēmējdarbība un inovācijas” papildinājumā; 2. Ministru kabineta 2013.gada 3.janvāra noteikumos Nr.14 “Noteikumi par darbības programmas "Uzņēmējdarbība un inovācijas" papildinājuma 2.1.1.1.aktivitātes "Atbalsts zinātnei un pētniecībai" otro un trešo projektu iesniegumu atlases kārtu”; 3. Ministru kabineta 2014.gada 23.septembra noteikumos Nr.571 "Noteikumi par darbības programmas "Uzņēmējdarbība un inovācijas" papildinājuma 2.1.1.2.aktivitātes "Atbalsts starptautiskās sadarbības projektiem zinātnē un tehnoloģijās" otro projektu iesniegumu atlases kārtu"". |
| 2. Atbildīgā institūcija | Izglītības un zinātnes ministrija. |
| 3. Cita informācija | Grozījumi darbības programmas „Uzņēmējdarbība un inovācijas” papildinājumā tiks virzīti iesniegšanai Ministru kabineta sēdē vienlaikus ar noteikumu projektu vai pirms to pieņemšanas Ministru kabinetā.  Grozījumi Ministru kabineta 2013.gada 3.janvāra noteikumos Nr.14 “Noteikumi par darbības programmas "Uzņēmējdarbība un inovācijas" papildinājuma 2.1.1.1.aktivitātes "Atbalsts zinātnei un pētniecībai" otro un trešo projektu iesniegumu atlases kārtu” un grozījumi Ministru kabineta 2014.gada 23.septembra noteikumos Nr.571 "Noteikumi par darbības programmas "Uzņēmējdarbība un inovācijas" papildinājuma 2.1.1.2.aktivitātes "Atbalsts starptautiskās sadarbības projektiem zinātnē un tehnoloģijās" otro projektu iesniegumu atlases kārtu"" tiks virzīti iesniegšanai Ministru kabineta sēdē vienlaikus ar noteikumu projektu. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. Noteikumu projekta izpilde neietekmēs institūcijas cilvēkresursus. |
| 3. | Cita informācija | Nav. |

**Anotācijas III, V un VI sadaļa - projekts šīs jomas neskar.**

Izglītības un zinātnes ministre M.Seile

Valsts sekretāra vietniece –

Izglītības departamenta direktore,

valsts sekretāra pienākumu izpildītāja E.Papule

12.01.2015. 11:18

1435

I.Kalva

67047941, [inese.kalva@izm.gov.lv](mailto:inese.kalva@izm.gov.lv)